ทานยาคุมครั้งแรกมา 7 วันแล้ว ของYazค่ะ สังเกตว่ามีอาการเจ็บคอ คันคอมากๆ ไม่มีไข้ ตั้งแต่ช่วงวันแรกๆที่กินยาคุม ไม่แน่ใจเป็นผลกระทบจากยาคุมหรือเปล่าคะ ควรหยุดกินยาคุมไหมคะ
สวัสดีค่ะ อาการเจ็บคอ คันในคอนั้น น่าจะเกี่ยวกับความผิดปกติของทางเดินหายใจต่างๆเช่นมีการติดเชื้อตรงเยื่อบุลำคอด้านหลัง ภาวะต่อมทอนซิลอักเสบหรือติดเชื้อ หรือมีภาวะกรดไหลย้อน ไม่น่าจะเป็นผลข้างเคียงจากการใช้ยาคุมค่ะโดยยาคุมแบบแผงนั้น ผลข้างเคียงที่อาจพบได้เช่นเลือดออกกระปริดกระปรอยทางช่องคลอด คลื่นไส้ อาเจียน คัดตึงเต้านม น้ำหนักตัวเปลี่ยนแปลงได้บ้างแนะนำการกินยาคุมต่อเนื่องถ้ายังต้องการประสิทธิภาพจากยาคุมและยังมีเพศสัมพันธ์อยู่ เรื่องเจ็บคอ ถ้าเจ็บมากขึ้นเรื่อยๆ มีไข้ ไอ หอบเหนื่อย ควรไปพบแพทย์เพื่อตรวจเพิ่มเติม